शीर्षक: रामदास आठवलेंवर दलित समाज नाराज आहे का?\nवरील काल्पनिक लेखाचे शीर्षक दिल्यास, लेखाची कल्पना करा.\n
रिपबल्किन पार्टी ऑफ इंडियाचे नेते असलेले रामदास आठवले यांना शनिवारी अंबरनाथमध्ये धक्काबुक्की झाली होती. त्यासंदर्भात आलेली ही प्रतिक्रिया आहे गुजरातमधील दलित नेते, आमदार जिग्नेश मेवानी यांची. मेवानी यांनी ही प्रतिक्रिया देताना आठवले यांच्याबद्दल दलितांच्या मनात राग आहे, पण अशा प्रकारे झालेल्या हल्ल्याचा मी निषेध करतो, असंही त्यांनी म्हटलं आहे. 

शनिवारी एका कार्यक्रमासाठी आठवले अंबरनाथ इथं होते, त्यावेळी हा प्रकार घडला. "माझी लोकप्रियता वाढत असल्यामुळेच माझ्यावर हल्ला झाला असावा पण माझ्या मनात कुणाबद्दल शत्रुत्त्वाची भावना नाही," असेही ते म्हणाले होते. 

मेवानी यांनी यावर 8 डिसेंबरला हे ट्वीट केलं आहे. 

मेवानी यांचे हे ट्वीट चारशेपेक्षा जास्तवेळा रीट्वीट झालं असून त्याला 2 हजारावर लाईक्स आणि 67 प्रतिक्रिया आलेल्या आहेत. 

एका प्रतिक्रियेत सौरभ दाबी म्हणतात ,"रामदास आठवले हे SC समजातील आहेत. समाजाचा फायदा त्यांनी फक्त स्वतःसाठी केला आहे. त्यांच्याविरोधात समाजात मोठा राग आहे."

तर उमाकांत माने यांनी जो व्यक्ती बाबासाहेब आंबेडकरांच्या नावाचा उपयोग स्वतःच्या स्वार्थासाठी करेल त्याच्यासोबत असेच होईल, असं मत व्यक्त केलं आहे.

कोल्हापुरातील अभ्यासक आणि साहित्यिक प्रा. विनोद कांबळे बीबीसी मराठीशी बोलताना म्हणाले, "रामदास आठवले जनाधार असलेले नेते आहेत आणि घडलेला प्रकार निषेधार्ह आहे. पण दलित तरुणांत आठवले यांच्याबद्दल नाराजी आहे ही वस्तुस्थिती आहे." 

"सत्तेच्या बाजूने भूमिका घेण्याची त्यांची कृती अनेकांना आवडलेली नाही. झालेल्या प्रकारातून दलित समाजातील अंर्तविरोध पुढं आला असून ही बाब समाज म्हणून चांगली नाही," असं ते म्हणतात. 

"भीमा-कोरेगाव प्रकरणानंतर अॅड. प्रकाश आंबेडकर यांनाही पाठबळ वाढत आहे. रामदास आठवले महत्त्वाचे नेते आहेत त्यामुळे त्यांनी हा प्रकार का घडला याचा विचार केला पाहिजे," असं ते म्हणतात. 

रिपब्लिकन पार्टी ऑफ इंडियाचे पश्चिम महाराष्ट्राचे अध्यक्ष प्रा. शहाजी कांबळे म्हणाले, "मेवानी यांनी त्यांचं वक्तव्य पुन्हा एकदा तपासून घेणं आवश्यक आहे. रामदास आठवले यांना दलित आणि बहुजन समाजात मानणारा मोठा वर्ग आहे. मेवानी स्वतः डाव्या चळवळीशी जोडलेले आहेत, त्यांमुळे त्यांनी त्यांचं वक्तव्य एकदा तपासून पाहाण्याची गरज आहे."

रामदास आठवले

"विद्यार्थी आणि तरुण हे प्रस्थापित सत्तेच्या विरोधात नाराज असतात. त्यांच्यात...